Druga bitka za Harkiv
Druga bitka za Harkov je bila bitka vođena od 12. maja do 28. maja 1942 na Istočnom frontu u Drugom svjetskom ratu. Nakon uspješne zimske protivofanzive koja je odbacila njemačke snage od Moskve, ali i iscrpila rezerve Crvene armije, Harkovska ofanziva je bila novi pokušaj Sovjeta da prošire svoju stratešku inicijativu. Dana 12. maja 1942 godine, sovjetske snage pod komandom maršala Semjona Timošenka, su započele ofanzivu prema Njemačkoj šestoj armiji, sa izbočine koju su uspostavile tokom Zimske protivofanzive. Ključne greške nekoliko štabnih oficira, i samog Staljina, koji nisu uspjeli tačno da procijene potencijal Wehrmachta, i precijenili su svoje tek istrenirane snage, dovele su do uspješnog njemačkog uklještujućeg napada oko napredujućih sovjetskih snaga, i njihovog odsijecanja od ostatka fronta. Krvava bitka koja je trajala 17 dana je dovela do gubitka 200.000 vojnika Crvene armije, kao i na stotine tenkova. Na kraju je Friedrich Paulus izvojevao pobijedu, i bio mu je otvoren put za kasniju operaciju Plavi i Staljingradsku bitku.